Homoseksualiteit wettig ██ Selfdegeslaghuwelik ██ Ander vorme van burgerlike verbintenisse ██ Erkenning van (in die binne- of buiteland) gesluite selfdegeslaghuwelike ██ Voorwaardelike erkenning van selfdegeslag-vennootskappe op 'n federale maar nie deelstatelike vlak nie ██ Geen erkenning van selfdegeslag-vennootskappe nie ██ Beperkings op die vryheid van uitdrukking Homoseksualiteit onwettig ██ De jure strafbaar, de facto geen vervolging nie ██ Ernstige strawwe ██ (Lewenslange) tronkstraf ██ Doodstraf
Suid-Afrika was die vyfde van tans 19 lande (naas Argentinië, België, Brasilië, Colombia, Denemarke, Duitsland, Finland, Frankryk, Ierland, Kanada, Luxemburg, Malta, Nederland, Nieu-Seeland, Noorweë, Portugal, Spanje, Suid-Afrika, Swede, Uruguay, die Verenigde Koninkryk, die Verenigde State en Ysland) – asook die eerste Afrikaland en die tweede land buite Europa – wat huweliksregte aan pare van dieselfde geslag verleen het. Die reg op selfdegeslaghuwelike is daarnaas ook op subnasionale vlak – waaronder dele van Meksiko – amptelik erken.
██ Huwelik as instelling staan oop vir pare van dieselfde geslag ██ Selfdegeslaghuwelike word in bepaalde omstandighede erken of voltrek ██ Hooggeregshof of konstitusionele hof het uitsprake ten gunste van selfdegeslaghuwelike gelewer, al is hulle nog nie amptelik as instelling ingevoer nie ██ Huwelik federaal erken, maar nie uitgevoer nie ██ Burgerlike verbintenisse ██ Ongeregistreerde saamlewing ██ Selfdegeslaghuwelike word nie amptelik erken nie
In 19 lande – Argentinië, België, Brasilië, Colombia, Denemarke, Duitsland, Finland, Frankryk, Ierland, Kanada, Luxemburg, Malta, Meksiko, Nederland, Nieu-Seeland, Noorweë, Portugal, Spanje, Suid-Afrika, Swede, Uruguay, die Verenigde Koninkryk, die Verenigde State en Ysland – het pare van dieselfde geslag die reg om landswyd in die huwelik te tree. Selfdegeslaghuwelike word daarnaas ook in Campeche, Chiapas, Coahuila, Colima, Jalisco, Michoacán, Morelos, Nayarit en Quintana Roo amptelik voltrek. Verder is daar jurisdiksies waarin selfdegeslaghuwelike nie amptelik voltrek word nie, maar sodanige huwelike amptelik erken word nadat hulle elders aangegaan is: Israel, Aruba, Curaçao en Sint Maarten, dele van Meksiko.
Regsprake en wetgewing in Suid-Afrika en NamibiëWysig
Die hoofartikel vir hierdie afdeling is: LGBT-regte in Suid-Afrika.
Afrikaners neem die voortou – tagtig persent van alle enerse-geslaghuwelike in Suid-Afrika word deur Afrikaanssprekendes gesluit. Die foto toon twee vroue wat in April 2007 op Langebaan getrou het
In Februarie 1998 het die Hooggeregshof van Suid-Afrika 'n poging van die Suid-Afrikaanse Polisiediens se mediese fonds om dekking aan die lewensmaat van 'n polisie-offisier te weier as onwettig verklaar. Een jaar later het die Konstitusionele Hof bevind dat buitelandse lewensmaats van Suid-Afrikaanse gays en lesbiërs dieselfde beskerming geniet soos heteroseksuele pare. Buitelanders, wat met Suid-Afrikaners in 'n langtermynverhouding saamleef, mag dus aansoek om permanente verblyfpermitte doen.
In November 2006 het die Parlement van Suid-Afrika die Wetsontwerp op Burgerlike Verbintenisse 230-41 goedgekeur waardeur die regtelike instrument van 'n "vrywillige verbintenis van twee persone" geskep is wat "deur òf 'n huwelik òf 'n burgerklike verbintenis voltrek en geregistreer word." Die wet spesifiseer nie of die verbintenis of huwelik tussen heteroseksuele of homoseksuele persone aangegaan word nie. Die wetsontwerp is daarna aan die Nasionale Raad van Provinsies voorgelê.
Die hoofartikel vir hierdie afdeling is: LGBT-regte in Namibië.
In Namibië is lesbiese, gay en transseksuele mense steeds aan diskriminasie deur sowel die owerheid as groot dele van die publiek blootgestel en word selfdegeslaghuwelik amptelik nóg voltrek nóg erken. Die Namibiese grondwet is onduidelik oor wie in 'n huwelik mag tree en hoe 'n gesin, huweliksmaat of liefdesverhouding gedefinieer moet word.
In die saak van Liz Frank, 'n lesbiese Duitse vrou wat 'n regstryd vir haar permanente verblyf in Namibië gevoer het om met haar Namibiese lewensmaat Elizabeth Khaxas te kan saamleef, het regter Harold Levy van die Namibiese Hooggeregshof in Maart 1999 beslis dat pare van dieselfde geslag in Namibië dieselfde regte geniet soos heteroseksuele pare. Hy het die langtermynverhouding tussen Frank en Khaxas as 'n "universele verbintenis" (universal partnership) beskryf wat deur die wet erken word en opgemerk dat die Namibiese regering sulke lewensverhoudings in ag moet neem. Twee jaar later is Levy se bevindings deur die Hooggeregshof verwerp.
Wikimedia Commons bevat media in verband met Same-sex marriage.
↑ behalwe Noord-Ierland
Ontsluit van "https://af.wikipedia.org/w/index.php?title=Selfdegeslaghuwelik&oldid=1575295"
Laas gewysig op 23 Julie 2017 om 21:00